૫૯૦ મેગાવોટ ક્ષમતાનો સોલાર પાર્ક ગુજરાતમાં પાટણ જીલ્‍લામાં ચારણકા ગામ ખાતે ૫૩૮૪ એકર બિનવપરાશી જમીનમાં આવેલ છે. સંકલિત સોલાર પાર્ક ખાતે પાણી સંગ્રહ ઉપરાંત ઘરઆંગણે વીજળી પૂરી પાડવાની પૂર્વ જરુરી સગવડો છે. સોલાર પરિયોજનાની ૨૨૪ મેગાવોટની સ્‍થાપિત ક્ષમતા ૨૦ ડેવલપર્સથી શરુ કરવામાં આવી છે. આ વર્ષના અંત સુધીમાં બીજી ૫૦ મેગાવોટ ક્ષમતા વધારવામાં આવશે. આ રીતે ૨૭૪ મેગાવોટ ક્ષમતા દાખલ કરીને ભારતમાં ઉત્‍પન્ન કરવામાં આવતી કુલ સૌર ઉર્જાના ૨૫ ટકા જેટલું ઉત્‍પાદન કર્યુ છે. સોલાર પાર્ક પાસે વીન્‍ડ પાવરની ૧૦૦ મેગાવોટ ઉત્‍પન્ન કરવાની ક્ષમતા છે અને બે વીન્‍ડ મીલ (પવનચકકી) દરેક થકી ૨.૧ મેગાવોટ વીજ ઉત્‍પાદન શરુ કરવામાં આવેલ છે. આ વિશ્વનો મોટામાં મોટો સોલાર-વીન્‍ડ હાઇબ્રીડ પાર્ક છે. આ સોલાર પાર્કથી ૩,૪૨,૪૦૦ ટન કાર્બન એમીશન રીડકશન્‍સ (સીઇઆરએસ) થાય છે, જે રીન્‍યુએબલ એનર્જી સેકટરમાં સીઇઆરએસમાં મોટામાં મોટું પ્રદાન કરતી પરિયોજના છે.